
PROTOKOLLĒMUMS

Par papildu finansējumu skeitparka būvniecībai Carnikavā
Ādažu novada pašvaldības dome 2026. gada budžetā asignēja 200 000 EUR monolītā dzelzsbetona skeitparka (turpmāk - skeitparks) būvniecībai nekustamajā īpašumā “Mazie Taimiņi”), kadastra numurs 80520040826, kadastra apzīmējums 80520040407, Stacijas iela, Carnikava, Carnikavas pagasts, Ādažu novads.
Iepirkuma procedūras rezultātā skeitparka būvniecībai tika saņemts SIA “City Playgrounds” (reģ. Nr. 40103835582, adrese: Tvaika iela 4B, Rīga, LV-1005) piedāvājums ar līgumcenu 266 064.61 euro (ar PVN), kas būtiski pārsniedza pašvaldības budžetā asignētos līdzekļus.
Pašvaldības iepirkuma komisija 2026. gada 4. augustā (protokola Nr. 5-6-2026/103-5) atzina, ka pretendents un iesniegtais finanšu piedāvājums atbilst prasībām, un pretendentam būtu piešķiramas iepirkuma līguma slēgšanas tiesības.
Kopējās skeitparka būvniecības izmaksas pārsniedz pašvaldības asignētos budžeta līdzekļus par 66 064,61 euro (tajā skaitā PVN), ko iespējams nodrošināt no pašvaldības 2026. gada budžeta nesadalītā konta atlikuma.
Pamatojoties uz Pašvaldību likuma 4. panta pirmās daļas 7. punktu, 5. panta pirmo daļu, Sporta likuma 12. panta pirmo daļu un 4. daļas 5. punktu, 

atklāti balsojot, ar X balsīm „par”, „pret” – X, „atturas” – X, Ādažu novada pašvaldības dome 

                                                            NOLEMJ:
1. Piešķirt Centrālās pārvaldes Sporta nodaļai papildu 66 064.61 euro no pašvaldības 2026. gada budžeta nesadalītā konta atlikuma, monolītā dzelsbetona skeitparka būvniecības izdevumu apmaksai.
2. Centrālās pārvaldes Finanšu nodaļai nodrošināt nepieciešamo grozījumu veikšanu pašvaldības 2026. gada budžetā.

3. Pašvaldības izpilddirektoram organizēt lēmuma izpildes kontroli.

